ჯავზის გოგრა
ჯავზის გოგრა, მუსკატური გოგრა, (ლათ. Cucurbita moschata) — ერთწლოვანი მცენარე გოგრისებრთა ოჯახისა, გოგრის გვარის სახეობა. ყვითელი ყვავილები აქვს. ნაყოფის ყუნწი მაგარი, ხუთწახნაგა და კრიალაა. საყოველთაოდ არის გავრცელებული მექსიკაში, კოლუმბიასა და პერუში. ინტროდუცირებულია და ფართოდ არის კულტივირებული ევრაზიის მრავალ ქვეყანაში. საქართველოში ცნობილია თაფლა გოგრის, ხურჯინას, ბორჩალური გოგრის სახელით, გავრცელებულია ქვემო ქართლის დაბლობ ზონაში.